kardosdrur/scandi-wiki huggingface dataset:
Diego Vega

Diego David Vega (født oktober 1968 i Bogota, Colombia) er en colombiansk komponist, lærer og dirigent.

Vega studerede musik og komposition og tog en doktorgrad i musik efter afsluttede studier på Javeriana Universitet i Bogota, Cincinnati Musikkonservatorium og Cornell Universitet. Han har skrevet to symfonier, orkesterværker, kammermusik, korværker, elektroniskmusik, koncertmusik, computermusik, solostykker for mange instrumenter etc.
Vega underviste i komposition og teori på Syracuse Universitet og Javeriana Universitet.

Udvalgte værker 

 Symfoni nr. 1 (i en sats) - (1990) - for orkester
 Symfoni nr. 2 "vanærende" - (2010) - for orgel og blæser kvintet

Eksterne henvisninger 
 om Diego Vega på www.musicweb-international.com 

Komponister fra Colombia
Lærere
Luis Carlos Figueroa

Luis Carlos Figueroa (født 1923 i Cali, Colombia) er en colombiansk komponist, pianist, dirigent, rektor og lærer.

Figueroa studerede komposition og klaver på Musikkonservatoriet i Cali (1933) hos Antonio Maria Valencia. Han kom på et stipendium til at studere teori, kompostion og klaver i Paris (1950) på bl.a. Scolar Ecole National hos Cesar Franck. Figueroa har skrevet orkesterværker, kammermusik, koncertmusik, klaverstykker etc. Han underviste og var rektor på Musikkonservatoriet "Antonio Maria Valencia" i Cali (1960). Han var også dirigent hos el Valle del Cauca Symfoniorkester (1962). Har efter sin pension været lærer i Klaver. Han hører til nutidens vigtige komponister i Colombia.

Udvalgte værker 

 Suite - for orkester
 Klaverkoncert - for klaver og orkester
 Fløjtekoncert - for fløjte og orkester
 Strygekvartet

Eksterne henvisninger 
 om Luis Carlos Figueroa

Komponister fra Colombia
Pianister
Dirigenter
Lærere
Rektorer
Louise af Toscana

Louise af Toscana (født 2. september 1870, død 23. marts 1947) var en tysk prinsesse, der var kronprinsesse af Sachsen som ægtefælle til den senere kong Frederik August 3. af Sachsen. Hun var datter af Storhertug Ferdinand 4. af Toscana og Alice af Bourbon-Parma.

Ægteskab og børn 
Hun blev gift med den senere kong Frederik August 3, af Sachsen i 1891, med hvem hun fik 6 børn, 3 sønner og 3 døtre:
 Georg (1893 – 1943), kronprins af Sachsen
 Friedrich Christian (1893 – 1968), markgreve af Meißen
 Ernst Heinrich (1896 – 1971), prins af Sachsen
 Margarete Karola (1900 – 1962), prinsesse af Sachsen
 Maria Alix (1901 – 1990), prinsesse af Sachsen
 Anna (1903 – 1976), prinsesse af Sachsen

Deres to ældste sønner, Georg og Friedrich Christian blev født det samme år, 1893, men var ikke tvillinger. Georg blev født i januar, mens Friedrich Christian blev født i december.

I 1903 blev Louise skilt fra sin mand. Hun giftede sig igen fire år senere.

Eksterne henvisninger 

Huset Habsburg-Lothringen
Prinsesser
Kronprinsesser
Prinsesser af Toscana
Personer fra Salzburg
Sunnylvsfjorden

Sunnylvsfjorden er en del af Storfjorden i Stranda og Norddal kommune på Sunnmøre i Møre og Romsdal fylke i Norge. Sunnylvsfjorden starter ved Uksneset hvor Storfjorden deler sig i to, og Sunnylvsfjorden går mod syd og Norddalsfjorden går østover til Tafjord. Sunnylvsfjorden går ind til bygden Hellesylt. Et par kilometer nord for Hellesylt deler fjorden sig, og Geirangerfjorden går østover, mens Sunnylvsfjorden fortsætter mod syd.

Fjorden er 26 kilometer lang, og mellom 600 og 2000 meter bred. Den største dybden er 452 meter, vest for Skrenakken i Norddal kommune.

Langs fjorden ligger det mange forladte fjord- og fjeldgårde. Fjorden er i dag mest kendt for Åkerneset, hvor en fjeldsprække i på et tidspunkt forventes at udløse et stort skred.

Fjorden og fjeldet omkring indgår i Geiranger-Herdalen landskapsvernområde og UNESCOs Vestnorsk fjordlandskap.

Kilder og henvisninger 

Fjorde i Møre og Romsdal
Stranda
Fjord
Stelios Coucounaras

Stelios Coucounaras (født 12. maj 1936 i Athen, Grækenland) er en græsk komponist og pianist.

Coucounaras studerede komposition og klaver privat I Athen hos Maria Poulaki og Marios Varvoglis. Han studerede senere på Musikkonservatoriet i Hamborg. Han har skrevet 4 symfonier, orkesterværker, kammermusik, koncertmusik, filmmusik etc. Coucounaras er inspireret af Paul Hindemith, sydamerikansk tangomusik, arabiskmusik og græsk folklore.

Udvalgte værker 

 Symfoni nr. 1 - for orkester
 Symfoni nr. 2 - for orkester
 Symfoni nr. 3 - for orkester
 Symfoni nr. 4 - for orkester

Eksterne henvisninger
  om Stelios Coucounaras

Komponister fra Grækenland
Pianister
Dimitri Terzakis

Dimitri Terzakis (født 12. marts 1938 i Athen, Grækenland) er en græsk/tysk komponist, professor, lærer og pianist.

Terzakis studerede komposition på Hellenic Musikkonservatorium (1959-1964) i Athen hos Giannis Papaioannou. Han studerede herefter videre på Musikhøjskolen i Köln hos Bernd Alois Zimmermann. Han har skrevet orkesterværker, kammermusik, operaer, korværker, vokalmusik etc. Terzakis underviste som professor og lærer i komposition, kontrapunkt og fuga på Musikhøjskolen i Düsseldorf og Felix Mendelsohn Musikkonservatoriet i Leipzig (1994). Han har været tysk statsborger siden (1985), og lever i dag som freelance komponist i Leipzig. Han er søn af forfatteren Angelos Terzakis.

Udvalgte værker 

 Sinfonietta (1965) - for orkester
 Legende (1964) - for orkester
 Cirkus Universal (1975) - opera
 Hermes (1984) - opera

Eksterne henvisninger

  Dimitri Terzakis Homepage 

Komponister fra Grækenland
Komponister fra Tyskland
Professorer
Lærere
Pianister
Pokémon: Diamond and Pearl-afsnit

Pokémon: Diamond and Pearl er den tiende sæson af Pokémon og den første del af Pokémon Serien: Diamond and Pearl, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 28. september 2006 til den 25. oktober 2007, og senere i Danmark på TV 2 fra den 23. februar 2008 til den 6. september 2008. Den danske versionering er lavet af Dubberman og er baseret på den amerikanske udgave, som er produceret af The Pokémon Company.

Denne sæson omhandler den tiårige Pokémontræner Ash Ketchum (spillet af Mathias Klenske på dansk og af Rika Matsumoto på japansk) og hans elektriske partner-Pokémon Pikachus (spillet af Ikue Ōtani) eventyr, som de samler Styrkecenter-emblemer i den fiktive Sinnoh-region, så de kan deltage i det lokale Pokémonliga-stævne. Semmen med dem rejser Brock, Pewter Citys Styrkecenterleder, samt den unge Pokémonkoordinator Dawn, som hun deltager i Pokémonkonkurrencer for at vinde Bånd, så hun kan deltage i Sinnoh-regionens Grand Festival-turneringen.

Den japanske intro, fremført af Fumie Akiyoshi, hedder "Together". Den danske intro hedder "Diamond and Pearl", er baseret på den engelske intro af "Breeze" Barczynski af samme navn.

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien på nær det usendte afsnit.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Marios Varvoglis

Marios Varvoglis (født 10. december 1885 i Bruxelles, Belgien - død 30. juli 1967 i Athen, Grækenland) var en græsk komponist, dirigent og lærer.

Varvoglis blev født i Bruxelles af græske forældre. Han studerede komposition på Musikkonservatoriet i Paris og scholar Cantorum hos bl.a. Vincent d´Indy. Han tog til Grækenland (1920), hvor han blev lærer i komposition på Musikkonservatoriet i Athen.
Varvoglis har skrevet orkesterværker, kammermusik, scenemusik, vokalmusik, klaverstykker etc. Han levede også som dirigent for mange græske orkestre, og var aktiv som musikkritiker og anmelder af musik i Athen.

Udvalgte værker 

 Pastorale suite (1912) - for strygeorkester
 Symfoni (1919) (tilbagetrukket) - for orkester
 Meditation (1938) - for strygeorkester
 Symfonisk digtning "Bag Pigtrådens Hegn" (1945) - for orkester
 Børnetimen (1930) (14 klaverstykker) - for klaver

Eksterne henvisninger 
 om Marios Varvoglis

Komponister fra Grækenland
Dirigenter
Lærere
Aristotelis Koundouroff

Aristotelis Koundouroff (Koundouros) (født 29. december 1896 i Tblisi, Georgien, død 8. juli 1969 i Volos, Grækenland) var en græsk komponist, dirigent, rektor og lærer.

Koundouroff studerede komposition på Musikkonservatoriet I Tblisi (1924-1925), og på Musikkonservatoriet i Moskva (1927-1930) hos bl.a. Mikhail Ippolitov-Ivanov og Reinhold Gliere. Han blev efter endte studier rektor på Musikkonservatoriet i Moskva. 
Koundouroff bosatte sig (1930) i Grækenland, hvor han blev lærer i komposition på Piraeus League Musikkonservatorium og blev dirigent for Nea Ionia Kommunale Symfoniorkester (1930-1931). Han var i sin musik (grundet sin russiske skoling), inspireret af Sergej Prokofjev og Alexander Scriabin. Koundouroff har skrevet orkesterværker, kammermusik, balletmusik, korværker, scenemusik, vokalmusik etc. Han er regnet for en af de vigtige komponister fra Grækenland i årene (1930-1960).

Udvalgte værker 
 Sinfonietta (1934) - for orkester
 Pastorale (1934) - ballet

Eksterne henvisninger
  om Aristotelis Koundouroff

Komponister fra Grækenland
Dirigenter
Rektorer
Lærere
Nicolas Astrinidis

Nicolas Astrinidis (født 6. maj 1921 i Bessarabien, Rumænien, død 10. december 2010 i Thessaloniki, Grækenland) var en rumænsk-født/græsk komponist, pianist, dirigent og lærer.

Astrinidis studerede klaver og teori på Musikkonservatoriet i Bukarest og senere komposition på Schola Cantorum i Paris. Han blev herefter omrejsende koncertpianist i (1950´erne) og (1960´erne). Han har skrevet en symfoni, orkesterværker, kammermusik, koncertmusik, klaverstykker etc. Astrinidis underviste som lærer i klaver og komposition på Musikkonservatoriet i Martinique (1959-1962). Han blev dirigent for det Filharmoniske Orkester i Thessaloniki (1965-1985).

Udvalgte værker 

 Symfoni "1821" - (1971) for orkester
 Koncert variationer (1952-1955) - for klaver og orkester
 Koncert-rapsodi (1979) - for violin og orkester
 Guitarkoncert (2007) - for guitar og orkester

Eksterne henvisninger 

 om Nicolas Astrinidis

Komponister fra Grækenland
Pianister
Dirigenter
Lærere
Jørgen Nørgaard

Jørgen Nørgaard er navnet på flere personer:
 Jørgen Nørgaard (højesteretsdommer) (1939-2003) − dansk højesteretsdommer
 Jørgen Nørgaard (modeskaber) (1930-2020) − dansk modeskaber
Granulom

Et granulom er en struktur, der dannes under betændelse, og som findes i mange sygdomme. Det er en samling af hvide blodlegemer, kendt som makrofager. Granulomer dannes når immunsystemet forsøger at afspærre substanser, som det vurderer er fremmede, men det ikke kan eliminere. Blandt sådanne substanser kan være patogener såsom bakterier og svampe, såvel som andre materialer såsom fremmedlegemer, keratin og suturfragmenter.

Granulomer er typisk nogle få millimeter i diameter, men kan undertiden blive op til flere centimeter. Det ses bl.a ved tuberkulose og spedalskhed/lepra (lepromer).

Henvisninger 

Immunforsvar
Pokémon: Black & White-afsnit

Pokémon: Black & White er den fjortende sæson af Pokémon og den første del af Pokémon Serien: Black & White, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 23. september 2010 til den 15. september 2011, og senere i Danmark på Disney XD fra den 10. marts 2012, dog er det uvist, hvornår det sidste afsnit blev sendt. Den danske versionering er lavet af SDI Media og er baseret på den amerikanske udgave, som er produceret af The Pokémon Company.

Ash og Pikachu Rejser til Unova for at deltage i Unova Salenen så han kan deltage i Unova Ligaen De rejser sammen med Iris som drømmer om at blive Dragemester og en af Striaton City sal lederne Cilan som drømmer om at blive den bedste Pokemon Kender i Verden. Jessie, James og Meowth bliver også sendt til Unova Region som særlige agenter efter at have blive forfremmet af Giovanni og tar på hemmelige missioner for at erobre Unova Regionen.

Afsnit

Stemmer

Hjemmeudgivelser
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien på nær debanlyste afsnit.

I Danmark har denne sæson ikke set nogen form for hjemmeudgivelse.

Eksterne henvisninger
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Esther Vyff Petersen

Esther Vyff Balslev Petersen fra Tjæreborg er tidligere formand og før da fungerende formand for Danske Skoleelever. Hun tiltrådte stillingen som fungerende formand den 1. juli 2020 og fungerede som formand frem til Danske Skoleelevers generalforsamling den 26. november 2020 hvor hun ved kampvalg blev valgt som formand. I perioden hvor Esther var fungerende formand var Thea Enevoldsen formelt formand. Esther Vyff Petersen har været med i DSEs bestyrelse siden 2019.

Hun blev valgt som fungerende formand på et hovedbestyrelsesmøde i DSE, da Thea Enevoldsens formandsperiode udløb, den 30. juni, og da den planlagte generalforsamling 27.-29. marts (2020) ikke kunne afholdes grundet coronaviruspandemien, hvor den næste formand skulle have været valgt.

Sammen med Rasmus Ditlefsen som fungerede næstformand med ansvar for bestyrelsen og Mathias Keimling som fungerende næstformand med ansvar for sekretariatet, udgjorde hun det fungerende formandskab.

Til Danske Skoleelevers generalforsamling i november 2020 blev alle tre valgt til deres poster og derfor udgjorde derefter formandskabet for DSE.

Indtil skoleåret 2019/2020’s afslutning gik Esther på Vitaskolen Bohr i Esbjerg, hvor hun var formand for elevrådet. 

Esther Vyff Petersen opnåede også over 2.000 følgere på Twitter, der skulle sikre større politisk indflydelse i det danske skolepolitiske landskab.

Mærkesager 
 Faglighed for alle 
 Undervisningsmiljø

Politiske engagementer 
Esther vandt  200.000 kr i Esbjerg Kommunes ungebyråd 2019 til et projekt om at lave studiekort til grundskoleelever i kommunen.

Referencer 

Formænd for Danske Skoleelever
Personer fra Esbjerg
Falsterboprammene

Falsterboprammene eller Falsterbopråmarna er vragene af seks pramme fra 1200-tallet, som blev fundet under en udgravning i 1911 af den sydlige voldgrav ved ruinen af Falsterbohus. 

Fem af prammene var 14-15 m lange, men den sidste var ca. 18 m lang og 3,6 m bred.

Der er fundet flere andre skibsvrag på Falsterbo-halvøen, herunder Falsterbobåten, Knösenvraket og Foteviksskeppen.

Se også 
Svenske skibsvrag

Referencer 

Skibsvrag i Sverige
Arkæologiske fund fra Sverige
Genstande fra middelalderen fra Sverige
Ole Luk

Ole Pedersen Luk er en dansk komponist, sanger og guitarist. Han var medlem af Solbrud, men har også udgivet soloalbums under navnet Afsky.

Musikken har sit udspring i Black Metal, men teksterne er på dansk og har et socialrealistisk udgangspunkt.

På sine soloprojekter fortolker han blandt andet H. C. Andersen og Jeppe Aakjær og coveret på Ofte jeg drømmer mig død, er et maleri af H. A. Brendekilde, "Udslidt" fra 1889.

Karriereforløb

Med Solbrud 
Solbrud blev dannet i København i 2009. Bandet består ud over Ole Luk (vokal og guitar), af Adrian Utzon Dietz (guitar), Tobias Hjorth (bass) og Troels Hjorth (trommer). Medlemmerne skriver selv alle tekster på dansk og er fælles om kompositionerne. PÅ lydsporene indgår ud over instrumenterne også optagelser af reallyd, fx hammerslag og susen.

Projektet Afsky 
Til (let redigerede) tekster af H. C. Andersen, Sophus Claussen, Emil Aarestrup og Jeppe Aakjær har Luk på dette album sat dystre toner, som har givet musikken betegnelsen "depressiv black metal". Albummet er dog blevet anmelderrost for at sprænge de klassiske rammer for genren.

Diskografi

Med Solbrud 
 Solbrud (2012)
 Jærtegn (2014)
 Vemod (2017)

Med Afsky 

 Afsky (2015)
 Sorg (2018)
 Ofte jeg drømmer mig død (2020)

Med Heltekvad 

 Ærbødig er den som sejrer (Single, 2021)

Referencer

Eksterne henvisninger 
 
 

Heavy metal-musikere fra Danmark
Har spillet på Roskilde Festival
Komponister fra Danmark
Knud Langkow

Knud Langkow (1931-2004) stod bag den fiktive satankult på Anholt og satanmønterne.

I 1973 opstillede Knud Langkow på Anholt genstande, der lignede noget fra okkulte ritualer. I årtier efter holdt han historien i live på forskellige måder, bl.a. ved at skrive anonyme breve til kendte, og ved at få slået og efterlade satanmønter på kirker og museer rundt omkring i Danmark.

Satankulten på Anholt 

17. maj 1973 fandt man i Ørkenen på Anholt en række steder hvor der var placeret genstande normalt forbundet med sataniske ritualer, blandt andet sorte stearinlys, messingklokker, knoglerester og lignende. Episoden blev bredt beskrevet i danske og udenlandske medier. Årsagen til genstandenes placering blev ikke opklaret.

Professor Bente Gullveig Alver registrerede genstandene, politiet i Grenaa fandt i Ørkenen, deriblandt et indisk metalskrin, fundet allerede i 1972. Over havde der stået en nidstang, en tynd metalstreng med en dødningeskalle på. I det lille skrin lå en dødningedukke på et leje af blanke sten. Dukken var fint klædt i små uldbukser og en kofte, og på det lille plastichoved var der limet hårstrå, der illuderede skæg og hår. Da Alver drejede dukken, blev hun opmærksom på dens små foldede hænder. Det var ingen dukke, det var en rotte, lagt i kiste og klædt som et menneske. Alver skrev, at oplevelsen gav hende en "sansning af ondskab, der levede i mig længe".

Anonyme breve 
I årene efter blev episoden nævnt i en række anynome breve afsendt til forskellige, ofte kendte personer, underskrevet "Ypperstepræstinde i Satankulten på Anholt", Alice Mandragora. Brevene indeholdt kryptiske tekster med sataniske temaer, der ofte refererede til 13. maj 1973 på Anholt. Et brev kunne f.eks. være sendt til præster der blev inviteret til ligvendingsfester på Anholt af ypperstepræstinden, mens andre blev inviteret til orgie på Anholt.

Satanmønterne 
Knud Langkow fremstillede professionelt udseende satanmønter, der refererede til 13. maj 1973 Anholt, og placerede et stort antal af dem i kirker og museer, hvor de løbende blev fundet. Omkring 300 mønter med sataniske tegn er fundet rundt om i Danmark. De fleste er fundet i det østlige Danmark, men man har også fundet satanmønter i f.eks. Holstebro. Satanmønterne er også fundet i England. I Norge blev der fundet en satanmønt i Urnes stavkirke og i stavkirken i Vik.

De er formentlig også spredt af møntspecialisten Jørgen Sømod, der opdagede fænomenet og fandt interesse for det. Han opdagede, at mønterne var fremstillet på fabrikken Meca, og fik fremstillet satanmønter til sig selv, som han uafhængigt spredte på samme måde som Knud Langkow, ved at efterlade dem på steder, hvor de senere ville blive fundet.

Knud Langkow i medierne 
Knud Langkow har været genstand for bl.a. en artikelserie i Politiken og en dokumentar fra DR, Den danske satankult af Janus Køster-Rasmussen.

I 2013 kom der en dokumentarfilm om Satankulten på Anholt instrueret af Jonas Bech og Kristian Ussing.

Litteratur 
Lene Langkow Saaek: Manden Bag Satankulten På Anholt. (2020). .

Referencer 

Personer fra Danmark
Pokémon: XY-afsnit

Pokémon: XY  er den syttende sæson af Pokémon og den første del af Pokémon Serien: XY, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 17. oktober 2013 til den 30. oktober 2014, og senere i Danmark på Disney XD fra den 26. oktober 2014, dog er det uvist, hvornår det sidste afsnit blev sendt. Den danske versionering er lavet af SDI Media og er baseret på den amerikanske udgave, som er produceret af The Pokémon Company.

I Denne sæson rejser Ash Ketchum og hans trofaste Makker Pikachu til Kalos Region for at deltage i kalos salene så han kan deltage i Kalos Ligaen Ham og Pikachu rejser sammen med Lumiose City sal lederen Clemont, hans lille søster Bonnie og Ashs Barndoms Ven Serena.

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien på nær Mega-specialen.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside

Referencer 

Afsnit
Afsnit af animeserier
Rundafjorden

Rundafjorden er en fjord i Herøy kommune på Sunnmøre i Møre og Romsdal fylke i Norge. Den ligger mellem øerne Runde i vest og Hareidlandet i øst. Fjorden går fra Grasøyene i nord, til Leinøya i Herøy og Vattøya i Ulstein kommune i syd. Fra Rundesundet i vest til Flø på Hareidlandet i øst er fjorden 9 kilometer lang.

Den største dybde i fjorden er 130 meter.

I syd går Ulsteinfjorden i øst og Bøfjorden i vest videre mod syd.

Kilder og henvisninger 

Fjorde i Møre og Romsdal
Herøy
Ulstein
Caspar Diethelm

Caspar Diethelm (født 31. marts 1926 i Luzern, Schweiz, død 1. januar 1997) var en schweizisk komponist, dirigent og lærer.

Diethelm studerede komposition på Musikkonservatoriet i Luzern og tog også kompositionsundervisning privat hos Johann Baptist Hilber og Albert Jenny. Han tog kurser i komposition hos Paul Hindemith og Arthur Honegger og var på sommerkurser i Darmstadt hos Karlheinz Stockhausen og Luigi Nono. Han tog timer i direktion hos private lærere. Diethelm har komponeret 8 symfonier, orkesterværker, kammermusik, koncertmusik, korværker, oratorier, balletmusik etc. Han underviste i komposition, teori og kammermusik på Musikkonservatoriet i Luzern og dirigerede forskellige orkestre i Schweiz og i udlandet.

Udvalgte værker 

 Symfoni nr. 1 (1962) - for orkester
 Symfoni nr. 2 (1963) - for orkester
 Symfoni nr. 3 (1968) - for orkester
 Symfoni nr. 4 (1971) - for orkester
 Symfoni nr. 5 "Mandala"(1980) - for orkester
 Symfoni nr. 6 (19?) - for orkester
 Symfoni nr. 7 (19?) - for orkester
 Symfoni nr. 8 (19?) - for orkester
 Fløjtekoncert (1969) - for fløjte og orkester

Eksterne henvisninger

   om Caspar Diethelm på www.musicweb-international.com

Komponister fra Schweiz
Dirigenter fra Schweiz
Lærere
Personer fra Luzern
Pierre Wissmer

Pierre Wissmer (født 30. oktober 1915 i Genève, Schweiz, død 4. november 1992 i Var, Frankrig) var en schweizisk/fransk komponist, dirigent, rektor og lærer. 

Wissmer studerede komposition på Schola Cantorum i Paris hos bl.a. Daniel Lesur og studerede direktion hos Charles Munch på École Normale de Musique. Han har skrevet 9 symfonier, orkesterværker, koncertmusik, kammermusik, operaer, balletmusik, vokalmusik, instrumentalværker etc. Wissmer underviste i komposition og var rektor på bl.a. Musikkonservatoriet i Genéve og i Paris på Schola Cantorum. Han dirigerede i en årrække Luxemborg Radio og Tv Symfoniorkester.

Udvalgte værker 

 Symfoni nr. 1 (1938) - for orkester
 Symfoni nr. 2 (1951) - for orkester
 Symfoni nr. 3 (1955) - for orkester
 Symfoni nr. 4 (1962) - for orkester
 Symfoni nr. 5 (1969) - for orkester
 Symfoni nr. 6 (1975-1977) - for orkester
 Symfoni nr. 7 (1983-1984) - for orkester
 Symfoni nr. 8 (1985-1986) - for orkester
 Symfoni nr. 9 (1988-1989) - for orkester
 Sinfonietta Koncertante (1982) - for orkester

Eksterne henvisninger

   om Pierre Wissmer på www.musicweb-international.com

Komponister fra Schweiz
Komponister fra Frankrig
Dirigenter fra Frankrig
Rektorer
Lærere
Personer fra Genève